Document ID: /roh_data/filtered/fineweb-2-filterrobots_roh.jsonl.gz/66461

La lingia da tren da Cuira en l'Engiadin'Ota è dapi la mesemna suentermezdi interruta perquai ch'in tren è ì sur ils binaris or da tiers da Casti. Blessads n'haja dà nagins ha ditg ad RTR la pledadra da medias da la Viafier retica, Yvonne Dünser.
Il tren da persunas era partì curt avant l'ina da Cuira en direcziun San Murezzan. Sin il traject tranter Casti e Surava sajan dus vaguns dal tren ids suror e blocheschian uss il traject. Daco ch'ils vaguns èn ids sur il binari or vegnia uss intercurrì. Viagiaturs sin la linga da l'Alvra stoppian sviar ad interim en bus. La lingia da tren resta serrada enfin venderdi a bun'ura.